পার্বত্য চট্টগ্রামে কোনো শরণার্থী থাকবে না: উশৈসিং
পার্বত্য চট্টগ্রাম বিষয়কমন্ত্রী বীর বাহাদুর উশৈসিং বলেছেন, বাংলাদেশের নাগরিক নয়, এমন  কোনো ব্যক্তিদের কেউই আশ্রয় প্রশয় দিবেন না। পার্বত্যাঞ্চলে অবৈধভাবে অনুপ্রবেশকারী কোনো বিদেশী নাগরিক অবস্থান করতে পারবে না।







তিনি বলেন, পার্বত্য চট্টগ্রামে কোনো শরণার্থী থাকবে না। রোহিঙ্গাদের পার্বত্যাঞ্চল বাদ দিয়ে ভিন্ন জায়গায় অবস্থানের কথা প্রশাসনের ভাবতে হবে।




রোববার বান্দরবান জেলা প্রশাসন সম্মেলনকক্ষে আয়োজিত জেলা আইন শৃংঙ্খলা ও মাসিক উন্নয়ন সমন্বয় সভায় প্রধান অতিথির বক্তব্যে মন্ত্রী এসব কথা বলেন।
জেলা প্রশাসক মো. দাউদুল ইসলামের সভাপতিত্বে অনুষ্ঠিত সভায় অন্যান্যদের মধ্যে বক্তব্য রাখেন বিজিবির ৩৮ ব্যাটালিয়ানের অধিনায়ক লে. কর্নেল মো. সানবীর হাসান, অতিরিক্ত পুলিশ সুপার মোহাম্মদ কামরুজ্জামান, বান্দরবান ৬৯ সেনা রিজিয়নের কর্মকর্তা (জিএসটু) মেজর ইফতেখার হোসেন, পৌরসভার মেয়র মোহাম্মদ ইসলাম বেবী, পার্বত্য চট্টগ্রাম আঞ্চলিক পরিষদের সদস্য কাজল কান্তি দাশসহ সরকারি-বেসরকারি প্রতিষ্ঠানের কর্মকর্তা এবং জনপ্রতিনিধিরা।
সভায় বর্ডার গার্ড বাংলাদেশ বিজিবি ৩৮ ব্যাটালিয়ানের অধিনায়ক লে. কর্নেল মো. সানবীর হাসান বলেন, বান্দরবানের রুমা সীমান্তের ৭২নং পিলারের কাছে বেশ কয়েকজন মিয়ানমারের নাগরিক অবস্থান করছে। শিগগিরই তাদের ফিরে যেতে প্রশাসন ব্যবস্থা নেবে।

পার্বত্য চট্টগ্রাম বিষয়কমন্ত্রী বীর বাহাদুর উশৈসিং বলেছেন, বাংলাদেশের নাগরিক নয়, এমন কোনো ব্যক্তিদের কেউই আশ্রয় প্রশয় দিবেন না। পার্বত্যাঞ্চলে অবৈধভাবে অনুপ্রবেশকারী কোনো বিদেশী নাগরিক অবস্থান করতে পারবে না।